კონკურსი ბიზნესის განვითარების საკონსულტაციო მომსახურების ტექნიკურ დახმარებაზე

გაცნობებთ, რომ პროექტი „ქართული ბიზნესი ახლოს ევროპასთან“, რომელიც შვედეთის მთავრობის მხარდაჭერით ეკონომიკური პოლიტიკის კვლევის ცენტრის (EPRC) მიერ სააგენტო „აწარმოე საქართველოში“ მხარდაჭერით ხორციელდება, 2020 წლის დეკემბრიდან იწყებს პროექტით გათვალისწინებულ კიდევ ერთ აქტივობას, რომელიც პროექტის ბენეფიციარი კომპანიებისთვის ბიზნესის განვითარების ხელშეწყობის მიზნით მენტორინგის, რჩევებისა და საკონსულტაციო მომსახურების გაწევას ითვალისწინებს. აღნიშნული მხარდაჭერის შედეგად, კომპანიები გამოავლენენ იმ ახალ შესაძლებლობებს, რომლებიც ხელს შეუწყობს მათი საქმიანობის ადგილობრივ და საერთაშორისო ბაზრებზე გაფართოებას და კონკურენტუნარიანობის ზრდას.

მომსახურების მიღებისთვის, პროექტი „ქართული ბიზნესი ახლოს ევროპასთან“ ბენეფიციარ კომპანიას მოეთხოვება განაცხადის ფორმის შევსება და მითითებულ ელ.ფოსტის მისამართზე გამოგზავნა. კომპანიების შერჩევა განხორციელდება კონკურსის წესით. შერჩეულ კომპანიებს მენტორინგს გაუწევენ ადგილობრივი და უცხოელი კონსულტანტები.

**საკონსულტაციო მომსახურების პროცესი:**

მას შემდეგ, რაც კონკურსის შედეგად გამარჯვებული კომპანიები გამოვლინდებიან, მათთან მივლენილი იქნება კონსულტანტი (ან კონსულტანტთა ჯგუფი), რომელიც კომპანიის გუნდთან მჭიდრო თანამშრომლობით, საშუალოდ 10 დღის მანძილზე გაივლის შემდეგ ეტაპებს:

* კომპანიის საჭიროებების, გამოწვევების და შესაძლებლობების შესწავლა;
* სპეციფიური კვლევა და კონსულტაციები;
* პრაქტიკული რეკომენდაციების შემუშავება და წარდგენა.

კონსულტანტთა გუნდი დაკომპლექტებულია ადგილობრივი და საერთაშორისო ბიზნეს კონსულტანტებით, რომლებიც ინდივიდუალურად და გუნდურად იმუშავებენ შერჩეულ კომპანიებთან ბიზნესის განვითარების პოტენციალის გაზრდის მიზნით. კომპანიებისთვის მოხდება პრაქტიკული კონსულტაციების გაწევა და რეკომენდაციების შემუშავება, რაც ამ კომპანიებს შემდგომი კონკურენტუნარიანობის ზრდის და სხვადასხვა ბაზრებზე გაფართოვების შესაძლებლობას მისცემს.

ყველა კომპანია, რომელიც შეირჩევა საკონსულტაციო პაკეტის ტექნიკური დახმარების მისაღებად ვალდებულია აქტიურად ჩაერთოს საკონსულტაციო პროცესში. საკონსულტაციო დახმარების პაკეტი სრულად ფინანსდება პროექტი „ქართული ბიზნესი ახლოს ევროპასთან“ მიერ.

**პრიორიტეტული სექტორები:**

კონკურსში მონაწილეობის მიღება შეუძლია მხოლოდ პროექტი „ქართული ბიზნესი ახლოს ევროპასთან“ ბენეფიციარ კომპანიებს შემდეგი სფეროებიდან:

*მომსახურება:*

* არქიტექტურა და ინტერიერის დიზაინი
* საინფორმაციო ტექნოლოგიები
* ბიზნეს კონსალტინგი

*წარმოება:*

* საბავშვო ტანსაცმელის წარმოება
* სათამაშოების წარმოება

**საკონსულტაციო მომსახურებისთვის წინასწარ განსაზღვრული თემები:**

საკონსულტაციო მომსახურების ტექნიკური დახმარების მიღება მოხდება მხოლოდ ქვემოთ ჩამოთვლილი წინასწარ განსაზღვრული თემების მიმართულებით.

1. ბიზნესის გაფართოება ადგილობრივ ბაზარზე;
2. კომპანიის პროდუქციის საექსპორტო პოტენციალის განვითარება;
3. სერვისების ინტერნაციონალიზაციის პოტენციალის განვითარება;
4. კომპანიის კონკურენტუნარიანობის პოტენციალის გაზრდა ადგილობრივ და საერთაშორისო ბაზრებზე;
5. კომპანიაში ინოვაციების პოტენციალის გაძლიერება;
6. სხვადასხვა ტექნოლოგიური გადაწყვეტილებების ინტეგრირება კომპანიების მომსახურებების და პროდუქტების უკეთ პოზიციონირებისა და გაყიდვების ზრდის მიზნით.

გთხოვთ გაითვალისწინოთ, რომ განაცხადის შევსებისას უნდა მონიშნოთ წინასწარ განსაზღვრული 3 პრიორიტეტული თემა, სადაც 1-ით აღნიშნული თემა ყველაზე პრიორიტეტულია, 2-ით აღნიშნული თემა, ნაწილობრივ პრიორიტეტული, ხოლო 3-ით აღნიშნული თემა, ნაკლებად პრიორიტეტული. აღნიშნული ტექნიკური დახმარების პაკეტი არ ითვალისწინებს კომპანიების სხვა თემატიკის საკონსულტაციო დახმარების გაწევას.

**განაცხადის ფორმა, შერჩევის კრიტერიუმები და კონკურსში მონაწილეობის მიღების ბოლო ვადა:**

აღნიშნულ საკონსულტაციო მომსახურების კონკურსში მონაწილეობით დაინტერესების შემთხვევაში, გთხოვთ სრულად შეავსოთ „განაცხადის ფორმა“ და გამოაგზავნოთ შემდეგ ელექტრონულ მისამართზე: **consulting@geclose2eu.info**

საკონსულტაციო მომსახურების ტექნიკური დახმარების მიღებას შეძლებენ ის კომპანიები, რომლებსაც:

* სრულყოფილად ექნებათ შევსებული სააპლიკაციო ფორმა;
* სრულყოფილად აღწერენ საკონსულტაციო მომსახურების აუცილებლობას განაცხადის ფორმის სამოტივაციო ნაწილში;
* წარადგენენ ყველაზე კონკურენტულ განაცხადის ფორმას განცხადების მიღების ბოლო ვადამდე.

ზოგადად კონკურსის და სააპლიკაციო პროცესის შესახებ დამატებითი ინფორმაციის მიღების შემთხვევაში, გთხოვთ დაგვიკავშირდეთ application@geclose2eu.info ან ნომერზე 595210066.

კომპანიების შერჩევის დროს, პრიორიტეტი ასევე მიენიჭება 5 სხვადასხვა სექტორიდან კომპანიების თანაბარ გადანაწილებას.

განაცხადის ფორმების მიღების ბოლო ვადა: **18:00 სთ, 5 დეკემბერი 2020 წ.**